Potetsetter

En potetsetter er et redskap som brukes for å grave settepoteter ned i jorda. Potetsetteren monteres bak på en traktor. Potetsetteren har en tank som man fyller med flere hundre kilo poteter. Gjennom denne tanken går det belter med skåler. Hver skål har plass til en potet. Skålene plukker poteter opp fra tanken og plasserer poteten forsiktig, en av gangen, i en liten grøft som lages av et skjær på settemaskinen. Bakerst på settemaskinen er det nye skjær som begraver potetene i jord.

De fleste moderne potetsettere er også utstyrt med utstyr for tilføring av kunstgjødsel samtidig som man setter potetene.

Traktorredskaper